কোভিড: বাংলাদেশে আর ২৪৬ জনের মৃত্যু, মোট মৃতের সংখ্যা ২১ হাজার ছাড়ালো
বাংলাদেশে করোনাভাইরাসে আক্রান্ত হয়ে গত ২৪ ঘণ্টায় মৃত্যু হয়েছে আরও ২৪৬ জনের, ফলে কোভিড-১৯ রোগে মোট মৃত্যুর সংখ্যা ২১ হাজার ছাড়িয়ে গেল।
এখন পর্যন্ত বাংলাদেশে করোনাভাইরাসে আক্রান্ত হয়ে মারা গেছেন সর্বমোট ২১,১৬২ জন।
স্বাস্থ্য অধিদপ্তরের নিয়মিত বিজ্ঞপ্তিতে বলা হয়েছে, গত ২৪ ঘণ্টায় বাংলাদেশে করোনাভাইরাসে আক্রান্ত নতুন রোগী শনাক্ত হয়েছেন ১৫ হাজার ৯৮৯ জন।
এ নিয়ে মোট শনাক্ত হলেন ১২ লাখ ৮০ হাজার ৩১৭ জন।
মারা যাওয়া ব্যক্তিদের মধ্যে ১৩৭ জন পুরুষ ও ১০৯ জন নারী। এদের বেশিরভাগেরই বয়স ৫০ থেকে ৭০ বছরের মধ্যে।
স্বাস্থ্য অধিদপ্তরের তথ্য অনুযায়ী, গত ২৪ ঘণ্টায় নমুনা পরীক্ষার বিচারে শনাক্তের হার ২৯.৯১ শতাংশ।
গত চব্বিশ ঘণ্টায় সবচেয়ে বেশি মৃত্যু ঘটেছে ঢাকা বিভাগে।
১লা অগাস্ট সকাল ৮টা থেকে ২রা অগাস্ট সকাল ৮টা পর্যন্ত সময়ের জন্য দেয়া পরিসংখ্যান অনুযায়ী, ঢাকায় করোনাভাইরাসে আক্রান্ত হয়ে ৭৬ জন মারা গেছেন।
স্বাস্থ্য অধিদপ্তরের তথ্য আরও বলছে, ঢাকা বিভাগে এ পর্যন্ত কোভিডে আক্রান্ত হয়ে মারা গেছেন ৯,৬৩৪ জন - অর্থাৎ বাংলাদেশে এই মহামারিতে মৃতের প্রায় অর্ধেকের মত মানুষ মারা গেছেন ঢাকা বিভাগের জেলাগুলোতে।
এরপরেই রয়েছে চট্টগ্রাম - এই বিভাগে একদিনে মৃত্যু হয়েছে ৬৪ জনের।
স্বাস্থ্য অধিদপ্তর জানিয়েছে, গত ২৪ ঘণ্টায় সুস্থ হয়েছে ১৫ হাজার ৪৮২ জন। আর এ পর্যন্ত সুস্থ হয়েছেন ১১ লাখ ৮ হাজার ৭৪৮ জন।
বিবিসি বাংলায় এই সম্পর্কিত আরও খবর:
বাংলাদেশে  টিকা না নেয়া কোভিড রোগীদের মৃত্যুহার দশগুণ বেশি
কোভিড হয়ে যাওয়ার পর টিকা নিলে অ্যান্টিবডি বেশি হয় - গবেষণা
ইসরায়েলি ট্যাংকারে হামলায় ইরান দায়ী - যুক্তরাষ্ট্র ও ব্রিটেন

বাংলাদেশে করোনাভাইরাসে আক্রান্ত হয়ে গত ২৪ ঘণ্টায় মৃত্যু হয়েছে আরও ২৪৬ জনের, ফলে কোভিড-১৯ রোগে মোট মৃত্যুর সংখ্যা ২১ হাজার ছাড়িয়ে গেল।